
Al-Habib Abdulrahman Khitamy bin Ahmad Badawy 
Jamalullayl 
(Mwenye Khitamy) 


KWA JINA LA MWENYE-EZZI-MNG'U, MWINGI WA 
REHEMA, MWENYE KUREHEMU 


UTANGULIZI 


Kila jinsi ya sifa njema anayestahiki kusifiwa ni Mwenye- 
Ezzi-Mng'u, Mola wa viumbe vyote. Na rehma na amani 
zimfikie aliye mtukufu wa daraja, Bwana wetu 
Muhammad pamoja na Aali zake na Maswahaba zake. 


Karibuni katika toleo hili la kwanza la tarikh ya Mwenye 
Khitamy. Lengo na madhumuni ya makala haya ni 
kumuarifisha Mwenye Khitamy ili watu wapate kuijua 
tarikhi yake na waweze kuiga mema aloyafanya, pamoja 
na kujua kazi kubwa aliofanya katika kuelimisha ummah. 


Tumehimizwa kuwaiga waja wema hata Ката 
hatutoweza kufanya amali au kufika maqamu waliofika 
wao. Na anasema Mwenye-Ezzi-Mng'u katika Qur'an 
takatifu mwisho wa aya ya 176 katika Suratul A'araf; 

“ Basi simulia hadith, huenda wakatafakari.” 


Twamuomba Mola Subhanahu wa Ta’ala atunufaishe na 
ilimu na baraka za bwana huyu. Amin, Wa billah Tawfiq. 


Al-Faqeer 
Yaakub Abdulhamid Sheikh 


AL-HABIB ABDULRAHMAN BIN AHMAD BADAWY, 
MWENYE KHITAMY 


JINA NA NASABA YAKE 


Al-Habib al-Allamah Abdul-Rahman bin Ahmad Badawy 
bin Swaleh bin Alwy bin Abdallah bin Hassan al-Qaadhy 
bin Ahmad bin Abdallah (Swahib Tuyyur) bin Ahmad bin 
Harun bin Abdul Rahman bin Ahmad bin Abdallah bin 
Shaykh Muhammad Jamali Layl bin Hassan al-Mua'llim 
bin Muhammad Asadullah bin Hassan al-Turaaby bin Ali 
bin (Faqiihul-Muqaddam) Muhammad bin Ali Ba'Alawy 
bin Muhammad (Swahib al-Mirbat) bin Ali Khaal' Qasam 
bin Alawy bin Muhammad bin Alawy bin Ubaidillah bin 
Ahmad Al-Muhajir-ila-Llaah bin Isa An-Naqiib bin 
Muhammad Jamaluddin bin Ali Al-Ureidhy bin Ja'far As- 
Swadiq bin Muhammad Al-Baagir bin Ali Zeynul Aabidin 
bin Hussein As-Swibty (R.A) bin Al-Imam Ali bin Abi 
Twalib (R.A) na mamake akiwa ni As-Sayyida Fatimah 
Az-Zahraa (R.A), binti Rasulillah (Swalla-Llahu Aleyhi 
Wasallam) 


Mwenye Khitamy, ambalo ndio jina maarufu la Al-Habib 
Abdulrahman alizaliwa Amu mnamo 29 katika mwezi 
mtukufu wa Ramadhan 1340H, sawia na 21 Mei, 1921. 


Mamake alikuwa akiitwa Sitti Aisha binti Al-Allamah 
Abdallah bin Muhammad bin Salim Bakathir ambaye 
alitoka katika familia ya ilimu na Ucha Mng'u. 


Вари yake Mwenye Khitamy, Sheikh Abdallah Bakathir, 
ni mzaliwa wa Lamu na alipokea ilimu kutoka kwa 
wanazuoni wingi sana. Sheikh Abdallah alizunguka nchi 
nyingi kama vile Hijaz (Makkah na Madina), Yemen na 
Afrika Mashariki na ametoa wanafunzi wengi ambao 
walikuwa wanazuoni wakubwa. Tarehe yake imeelezwa 
kwa urefu na Sheikh Abdallah Swaleh Al-Farsy katika 
kitabu chake maarufu, Baadhi ya Wanazuoni wa Afrika ya 
Mashariki. 


Hivo basi, Mwenye Khitamy alilelewa katika mazingira ya 
ilimu, ibada na nyendo na desturi za mababu zake. 

SHAJARA LA MWENYE KHITAMY 


КОРЕМА LAQAB YA MWENYE KHITAMY 


Al-Habib Abdulrahman bin Ahmad Badawy alipewa 
laqab hii ya "Mwenye Khitamy" na babake mzazi, 
Mwenye Badawy, baada ya kupewa khabari ya kuzaliwa 
mtoto wa kiume siku iliyoswadifu tarehe 29 Ramadhani 
ambayo husomwa khitma sawia na ilivyo kuwa ikisomwa 
khitma ya Ramadhani ya Riyadha ya Maulana Al-Imam 
Ali bin Muhammad Al-Habshy katika mji wa Seiyun, 
Yemen. 


Mwenye Badawy 


KUSOMA KWAKE 


Mwenye Khitamy alisomeshwa masomo ya kwanza na 
babake mzazi. Akasomeshwa Qur'aan na Sayyid Umar 
bin Alwy Al-Aideed na Sayyid Muhammad bin Ahmad Al- 
Saggaf 


Mwenye Khitamy pia akasoma kwa nduguye, Sayyid Ali 
Badawy, Sheikh Salim Ba-Swafar, Sheikh Muhammad 
Abshir. 


Mwenye baadaye akasafiri akaelekea Unguja ambako 
alisoma kwa wanazuoni wengi waliokuwa huko, 
miongoni mwao wakiwa; 

1. Sheikh Suleiman Al-Alawy 

2. Sheikh Abubakar bin Abdallah Bakathir 

3. Sayyid Abul-Hassan bin Ahmad Jamalullayl 


Kwa kuwa alikuwa ni mjukuu wa Sheikh Abdallah 
Bakathir, wanazuoni wa Unguja walipenda sana 
kumsomesha. 


Habari ya kifo cha babake ilimfikia Sayyid Abdulrahman 
akiwa Unguja, akafunga safari na kurudi zake Lamu. 


Mwenye akaendelea na masomo, akasoma ilmu ya twiba 
kupitia ammi yake, Mwenye Idarusi ambaye alikuwa 
ameshikilia Swahibul Maqam wa Riyadha baada ya 
Mwenye Badawy kufariki. 


Baada ya Паро Mwenye alitarajiwa kusoma kwa Sheikh 
Muhammad bin Ali Al-Maawy na Sayyid Muhammad bin 
Adnan Al-Ahdal (Ba Mwenye) na Sayyid Muhammad bin 
Ahmad Saggaf. Hawa ndio waliomsomesha sana. 


Katika waalimu zake wengine ni Sheikh Muhammad 
Abshir wa kutoka Faza, ambaye ni miongoni mwa 
wanafunzi wa Sheikh Kale bin Mbwarahaji. Huyu Sheikh 
Kale ni katika watu waliosoma pamoja na Sheikhul Islam 
maarufu kwa jina Mwenye Abudi. 


Mwenye akasoma pia kwa Sheikh Abdulmajid bin 
Zahran. 


Napenda kumaliza maneno yangu kwa kusema hivi, 
Sayyid Abdulrahman alirudi tena Unguja na akasoma 
tena kwa Sheikh Abubakar Bakathir ambaye пі 
mjombake, akasoma pia kwa Habib Umar bin Sumayt na 
Sheikh Suleiman Al-Alawy na Sayyid AbulHasan 
Jamalullayl. 


Tutakuwa tumekosea sana tukiwa hatutowataja 
mashekhe watatu hapa Mombasa aliosoma kwao; Al- 
Habib Ahmad Mash-hur bin Twaha al-Haddad, Sheikh 
Muhammad bin Ahmad bin ali Al-Laamy (Sheikh Bereky) 
na Sheikh Ali bin Khalid Al-Laamy. 


Tutakuwa tumetenda haki kukhitimisha maneno na 
kusema, Mwenye alienda Nairobi akatabaruku kwa 
Sheikh Abdallah bin Muhammad bin Umar Al-Khatib 


ambaye huwa пі mkwewe kwa upande wa Habib Ahmad 
bin Sumayt kwani nyayake Habib Ahmad bin Sumayt 
akimwita Sheikh Abdallah mjomba. 


Katika upande wa ilmu ya twiba, maarifa yake ya msingi 
yalitoka kwa ammi yake Habib Aidarus na Sharif Dini na 
Shemeji yake, mtoto wa Shangazi yake, Sharif Saeed bin 
Abdallah Al-Biidh 


MASHEKHE ZAKE MWENYE KHITAMY 


SAYYID UMAR BIN ALWY AL-AIDEED 


SHEIKH ABUBAKAR BIN ABDALLAH ВАКАТНІВ 


Sheikh Abubakar bin Abdallah bin Muhammad bin Salim 
bin Ahmad bin Ali bin Abdallah bin Omar bin Kadhi 
Abdur-Rahim Bakathir Al-Kindy. 


Sheikh Abubakar alizaliwa mwezi wa Shaabani mwaka 
1298 H / 1881 CE. 


Miongoni mwa Mashekhe zake ni: 

1. Sayyid Abubakar Abdulrahman Al-Huseiny (Mwenye 
Manswabu). 

2. Sayyid Ali bin Abdallah bin Hasan Jamalullayl. 

3. Habib Swaleh bin Alwy bin Abdallah Jamalullayl 

4. Sheikh Muhammad bin Ali bin Mselem Al-Amiry 

5. Sheikh Abubakar bin Muhammad Al-Maawy. 

6. Sheikh Al-Amin bin Ali Al-Mazrui 


Sheikh Abubakar alifariki usiku wa kuamkia mwezi 14 
Shawwal mwaka 1362 AH (13/10/1943). Amezikwa 
pembeni mwa kaburi la baba yake katika kitalu cha Aal- 
Sheikh kilichopo nyuma ya Ukutani (Unguja) 


SHEIKH SULEIMAN BIN MUHAMMAD AL-ALAWY 


Sheikh Suleiman bin Muhammad bin Suleiman bin Said 
Al-Alawy. 


Kaskazini "B" Unguja mwaka 1318 AH / 1900 CE 


Sheikh Suleiman alibahatika kuwa na Mashekhe wengi 
waliokuwepo Zanzibar, Misri, Makka, Madina na 
kwingineko. 


Miongoni mwa Masheikh zake pamoja na aliyoyasoma: 
1. Sheikh Muhammad bin Khalfan (Haji Suwedi), 

2. Sheikh Muhsin bin Ali Barwany 

3. Sheikh Abubakar bin Abdalla Bakathir 

4. Sheikh Ahmad Muhammad Mlomry 

5. Sheikh Abdalla bin Muhammad Bakathir 

6. Alhabib Omar bin Ahmad bin Sumeit 


Sheikh Suleiman aliaga dunia siku ya jumamosi, 26 
Muharram 1390 AH / 4 April 1970 na alizikwa 
Shambani kwake Nyanjale, Unguja. 

SAYYID ABULHASSAN BIN AHMAD JAMALULLAYL 


AL-HABIB AIDARUS BIN SWALEH JAMALULLAYL 


AL-HABIB MUHAMMAD BIN ADNAN AL-AHDAL 


SHEIKH MUHAMMAD BIN ALI AL-MAAWY 


AL-HABIB ALI BIN AHMAD BADAWY JAMALULLAYL 


SHEIKH MUHAMMAD BIN AHMAD BIN ALI AL-LAAMY 
AL-BEREKY (SHEIKH BEREKY) 


AL-HABIB AHMAD MASH'HUR TWAHA AL-HADAD 


SAYYID UMAR BIN AHMAD BIN SUMAYT 


AL-HABIB SAEED BIN ABDALLAH AL-BEIDH 

MUSLIM AGADENY معبد الثقافة الاسلاءى‎ 
Р. O, Box 77 ناخ‎ ს 
LAMU' KENYA я + ci aem 
Date 9 / 109 И 9 სწ 
МА р продала ი god 


In the nano of Allah, tho Cozpassionate, tho шові merciful. All praise be to 
Allah, mover of the invisible and tho visiblo; and His blessings and poaco 


bo upon our Kaster, Muharmed, Doctor of the world, who invitod poople to all 


that brings success and prosperity to tie, in the two worlds, ard upon пепіюго 


of his farily and his companions who, uy following Him, achieved tho heppy end 
end more, Ком then, thon I discovered that my brother, Abdulrahman bin Sayyid 


Ahmad Al- Badawy, a man of culture and rofinsd tastqs мав во deligont in soek- 


ing tho science of кебісіпе and so devoted in acquiring it through all moans 
and from all those who have Imowiedge of it that he became proficient in its 
various branches and successful in its practice, well-known in his meticulous- | 
ness, trustworthy and Bought, after from all corners, I decided to write him | 
this licence an what he learnt iron mo of the ocionco of medicine from its voll 


- known books such as Mukhtaswar 25 Swwazdi, Tachi rat Dad Al Ара, 


y which І in tum 


Al-Eabib Ahmed Badawy which ho in turn learnt fron his 


learnt from his father, 
father Al-Habib Swaleh Bin Alwy Jamalu-llayl who learnt it from his teachers 


who were renowned ín this science, such аз Seyyid Muhammad Abi Tayyib Al Makki, 
Бе it was who brought this soience to Lam, Kenya, from 
іл Delhi, India and from whom many learnt and benefit- 


а piller in Medicine. 
the College of Medicine 


tod, 
1 therefore hereby licence Abdulrahman bin Sayyid Ahmad Al Badawy in all that 


he learnt from ne after witnossing his skillfulnesg in his pursuit and practice 
of Medicine with determingtion and talent, He therefore is qualified to be a 
renowned doctor not only in tho Coast but every where. Каў Allah increase 

his determination, diligence, usefulness and sincerity in his practice. 


Said Abdullah al Biidh Ao ёс 


IJAZA ALIOPEWA NA SHARIF SAEED AL-BIIDH 


KAZI ZAKE 


Madrasatu Naajah ilipofungua milango yake mwaka wa 
1934 CE, Mwenye Khitamy alikuwa ni miongoni mwa 
waalimu wenye kufundisha katika chuo hicho. 


Mwenye Khitamy alihama Amu na akaelekea Mombasa 
na huko akaendelea na harakati za utatibu. Watu wakawa 
wanamiminika nyumbani kwake kutafuta dawa kwa kila 
aina ya maradhi. 


Pamoja na kuwa twabibu mahiri, Mwenye Khitamy 
hakuwacha mwendo wa wazee wake wa kutumikia ilimu 
na ummah kwa jumla. Alikuwa akitoa darasa kila siku 
katika Msikiti wa Anisa na Msikiti wa Mandhry. 
Shariff Abdulrahman katika kufundisha kwake aliweza 
kutoa wanafunzi wingi, kama vile: 

1. Baadhi ya watoto wake 

2. Sheikh Abud bin Muhammad Dumila 

3. Sheikh Abdulrazaq bin Saleh bin Abeid 

4. Al-Habib Muhammad Mustwafa Abu Numay 

5. Sheikh Ali Bin Muhammad Darani 

6. Sheikh Uthman Bin Muhammad Al-Hilaly 

7. Ustadh Umar Bin Abdallah Al-Laamy 

8. Sheikh Hamid Bin Muhammad Khalfan 

9. Sheikh Hassan Makame 

10. Alfageer mwenye kuandika haya Makala pia 

ametabaruku kwake baadhi ya vitabu 


BAADHI УА WANAFUNZI WA MWENYE KHITAMY 


Sh. Hamid M. Khalfan Sh. Hassan Makame Sh. Athman Al-Hilaly 


Sh. Abdulrahman Sh. Abud Syd. Muhammad 


Ust. Abdulrazzaq 


Mwenye Khitamy па wanawe, Syd Muhammad, 
Syd Muhdhar na Syd Swaleh 

КОАСА РОМА 


Sayyid Abdulrahman aliugua akiwa nyumbani na 
akaitikia wito wa Mola wake tarehe 20 Rabiul Thani 
1426H, sawia na tarehe 28 Mei, 2005 CE, akiwa na umri 
wa miaka 85. 

Amezikwa Lamu, pambizoni mwa wazee wake, katika 
makaburi ya Langoni, Lamu. 


n NT à 
Saturday 27 May ( 


Haya ndiyo maisha ya Mwenye Khitamy kwa mukhtasari. 
Twamuomba Mola Subhanahu wa Ta'ala atunufaishe 
kwa baraka za bwana huyu na atufungamanishe na watu 
wema hapa duniani na kesho aakhira. Amfinike kwa 
Rehma zake tukufu, na amlipe majazi mema kwa kazi 
kubwa alioifanya na atujaalie sisi ni wenye kufuata nyayo 
zake. Amin 


Na rehma za Mwenye-Ezzi-Mng'u zimfikie Bwana wetu 
Muhammad pamoja na Aali zake na Swahaba zake. Amin 

Marejeo ya Vitabu пійуоїштіа 


1. AI - Riyaadh Baina Madhihi wa Haadhirihi - Sayyid Swaleh 
Bahasan 


2. Makala yalioandikwa na Sayyid Ahmad Manswab bin 
Abdallah Ahdal 
Waliochangia kupitia njia ya Mahojiano 
1. Ustadh Harith Swaleh Al-Maawy R.A 


. Sayyid Muhdhar bin Abdulrahman Khitamy 
. Ustadh Abdulrazaq Saleh 


2 

3 

4. Ustadh Abud Muhammad Ali Al-Famawy 

5. Sayyid Muhammad Bahsan Noor Al-Nadhiry 


